ครม. อนุมัติงบกลางส่งเสริมการท่องเที่ยว ในมาตรการร้อยเดียวเที่ยวทั่วไทย และมาตรการเที่ยววันธรรมดาราคาช็อคโลก
ครม. อนุมัติงบกลางส่งเสริมการท่องเที่ยว ในมาตรการร้อยเดียวเที่ยวทั่วไทย และมาตรการเที่ยววันธรรมดาราคาช็อคโลกนางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี อนุมัติงบกลาง เพื่อส่งเสริมการท่องเที่ยว ในโครงการถึงเวลาทัวร์ให้ทั่วไทย โดยแบ่งเป็น 2 มาตรการ ได้แก่ มาตรการร้อยเดียวเที่ยวทั่วไทย ซึ่งประชาชนสามารถ ซื้อแพ็คเกจท่องเที่ยว จากสายการบิน โรงแรม หรือร้านค้า ได้ในราคา 100 บาท แต่จะต้องลงทะเบียนผ่าน Official LINE ของการท่องเที่ยวแห่งประเทศไทย(ททท.) โดยแพ็คเกจดังกล่าวจัดทำขึ้นทั้งหมด 40,000 แพ็คเกจ แบ่งเป็น 4 รอบๆ ละ 10,000 แพ็คเกจ โดยกลุ่มเป้าหมาย จะเน้นไปที่ผู้ที่มีความสามารถในการใช้จ่ายในระดับปานกลางขึ้นไป มาตรการเที่ยววันธรรมดา ราคาช็อคโลก จัดโปรโมชั่นราคาพิเศษ ทั้งตั๋วเครื่องบิน โรงแรม ร้านค้า ร้านอาหาร สปาร์ การท่องเที่ยวของรัฐและพิพิธภัณฑ์ เพื่อกระตุ้นเศรษฐกิจในวันธรรมดา ทั้งนี้โครงการดังกล่าวจะใช้ได้จนถึงสิ้นปีนี้